Агенцијата за заштита на правото на слободен пристап до информациите од јавен карактер, врз основа на член 111 став 1 од Законот за општата управна постапка („Службен весник на Република Македонија“ бр. 124/2015) а согласно член 27, член 34 став 1 од Законот за слободен пристап до информации од јавен карактер („Службен весник на Република Северна Македонија“ бр. 101/2019), и согласно Упатството за спроведување на Законот за слободен пристап до информации од јавен карактер („Службен весник на Република Северна Македонија“ бр.60/20), постапувајќи по Жалбата изјавена од Здружение на граѓани Центар за граѓански комуникации ЦГК - Скопје, преку полномошникот Сабина Факиќ, поднесена против ДООЕЛ „Нафтовод“ – Скопје, по предметот Барање за пристап до информации од јавен карактер, на 03.03.2025 година го донесе следното

**Р Е Ш Е Н И Е**

1. Жалбата изјавена од Здружение на граѓани Центар за граѓански комуникации ЦГК - Скопје, преку полномошникот Сабина Факиќ, поднесена против ДООЕЛ „Нафтовод“ – Скопје, заведена во Агенцијата под бр.08-56 на 18.02.2025 година, по предметот Барање за пристап до информации од јавен карактер, **СЕ УВАЖУВА**.

2**. СЕ НАЛОЖУВА** на Имателот на информации да постапи по Барањето на Барателот согласно одредбите од Законот за слободен пристап до информации од јавен карактер.

3. Имателот на информации е должен да го спроведе ова Решение во рок од 15 дена од денот на неговиот прием и за истото да ја извести Агенцијата.

**О Б Р А З Л О Ж Е Н И Е**

## Здружение на граѓани Центар за граѓански комуникации ЦГК - Скопје, како што е наведено во Жалбата, на 28.01.2025 година, преку електронска пошта поднело Барање за пристап до информации од јавен карактер до ДООЕЛ „Нафтовод“ - Скопје, со кое побарало по е-маил да му се достави фотокопија од следните информации:

„ 1. Листа на доделени донации и спонзорства од страна на вашето претпријатие во периодот од 01.01.2022-31.12.2024 година, со податоци за:

* Субјектот –примател на донацијата/спонзорството,
* Предмет на донацијата/спонзорството,
* Вредноста на донацијата/спонзорството,
* Датум на доделување на донацијата/спонзорството и
* Целта на донацијата/спонзорството?
1. Како е извршен изборот на субјекти-приматели на донации и спонзорства во периодот од 01.01.2022-31.12.2024 година?
2. Кој ја носи одлуката за доделување на донации и спонзорства во претпријатието?
3. Дали имате интерен акт ( правилник, процедури или др.) за доделување на донации и спонзорства? (Доколку имате, ве молиме доставете ни го/ги)
4. Дали е каде се јавно објавени листите на доделени донации и спонзортсва од страна на вашето претпријатие?“

Постапувајќи по Барањето на Барателот, Имателот на информации на 14.02.2025 година до Барателот доставил емаил, во кој е наведено: „..сакам да Ве известам дека не сме во можснот да одговориме во законски предвидениот рок од причина што, се води постапка за промена на управител на Друштвото, за која постапка е потребен подолг временси период. Со оглед на тоа друштвото нема официјален потписник. Штом постапката биде завршена со упис на новиот Уравител во Централниот регистар на РСМ ќе бидете известени и ќе добиете одговор во врска со вашето Барање.“

Незадоволен од наведениот одгоров, Барателот на информацијата, во законски предвидениот рок, поднел Жалба заведена во Агенцијата под бр. 08-58 на 18.02.2025 година.

Агенцијата со електронски допис бр.08-56 од 21.02.2025 година, ја препрати Жалбата до имателот на информации и побара во рок од 7 дена да се произнесе по истата и до Агенцијата да ги достави сите списи во врска со предметот.

Имателот на информации по електронски пат на 27.02.2025 година до Агенцијата достави Одговор на жалба бр.03-74/3 од 27.02.2025 година, заведен во Агенцијата под бр.08-56. Во Одговорот е наведено: „Напоменуваме, немаме интенција да не одговориме на Барањето на барателот на информацијата, туку имаме законска пречка за која пречка беше известен барателот.“

Агенцијата за заштита на правото на слободен пристап до информациите од јавен карактер по разгледувањето на Жалбата и другите списи во врска со предметот утврди дека Имателот на информации не постапил согласно одредбите од Законот за слободен пристап до информации од јавен карактер, односно во законски предвидениот рок не ги доставил бараните информации до Барателот, на начин и во форма наведени во Барањето, ниту донел управен акт согласно горенаведениот Закон, поради што согласно член 20 став 3 од Законот за слободен пристап до информации од јавен карактер се смета дека Барањето е одбиено.

Согласно погоренаведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

**ПРАВНА ПОУКА:** Против ова Решение странката може да поведе управен спор пред Управниот суд во рок од 30 дена.

 **Директор,**

 **Пламенка Бојчева**